stanford-oval/wikipedia huggingface dataset:
Valko-Venäjän ilmavoimat
Tapahtumat ja onnettomuudet > Ryanairin lennon 4978 pysäyttäminen

Valkovenäläinen MiG-29 pysäytti 23. toukokuuta 2021 Ryanairin lennon FR4978 (Ateena-Vilna) ennen Liettuan ilmatilan ylittämistä, ja lento ohjattiin Minskin kansalliselle lentoasemalle. Minskissä valkovenäläinen oppositioaktivisti ja toimittaja Raman Pratasevitš poistettiin koneesta ja pidätettiin. Pratasevitš oli aiemmin paennut Valko-Venäjältä, ja Valko-Venäjän viranomaiset lisäsivät hänet vuonna 2020 etsintäkuulutettujen listalle sen jälkeen, kun hän oli auttanut järjestämään suuria mielenosoituksia presidentti Aljaksandr Lukašenkaa vastaan. Myös hänen kumppaninsa pidätettiin. Valko-Venäjän kansallisen lehdistöpalvelun mukaan Valko-Venäjän ilmavoimien MiG-29-hävittäjä lähetettiin saattamaan konetta Minskiin Lukašenkan käskystä.
Lentokalusto

Valko-Venäjän ilmavoimien vahvuus tammikuussa 2014 oli 180 konetta, joista suurin osa oli Neuvostoliitossa tai Venäjällä valmistettuja. Ilmavoimat operoi myös puolustusvoimien helikopterikalustoa. Kalustoon kuuluu seuraavia konetyyppejä:
Lentokalusto > Taistelukoneet

Mikojan MiG-29, 33 konetta (13 kpl päivitettiin MiG-29BM:ksi vuonna 2004.)
Suhoi Su-25, 70 konetta (5 kpl tarkoitettu pilottikoulutuksiin)
Suhoi Su-30, 4 konetta (8 kpl tilattuna)
Lentokalusto > Kuljetuskoneet

Antonov An-26, 2 konetta
Ilyushin Il-76, 2 konetta
Lentokalusto > Koulutuskoneet

Jak-130, 11 konetta
Aero L-39, 10 konetta
Suhoi Su-30, 1 kone
Lentokalusto > Helikopterit

Mil Mi-8, kuljetus, 36 konetta
Mil Mi-24, hyökkäys, 25 konetta (8 kpl tilattuna)
Mil Mi-26, kuljetus, 3 konetta
Lentokalusto > Käytöstä poistetut koneet

Ennen Neuvostoliiton hajoamista käytössä olivat seuraavat lentokoneet: MiG-23, MiG-25BM/RBS/PU, MiG-27, Suhoi Su-22, Suhoi Su-27 ja Mil Mi-2.
Valko-Venäjän ilmavoimien Ilyushin Il-76MD Radom-Sadkówin lentotukikohdassa ennen lentonäytöstä 2009
Valko-Venäjän ilmavoimien Sukhoi Su-24M Fencer-D Radom-Sadków lentotukikohdassa lentonäytöksessä 2009
Valko-Venäjän ilmavoimien Sukhoi Su-27UBM harjoittelemassa ennen lentonäytöstä Radom-Sadkówissa. Kone tuhoutui näytöksen toisena päivänä tappaen molemmat pilotit
Dong Yuan

Dong Yuan: Xiao- ja Xiang-joet
Dong Yuan (董源; n. 934 – noin 962) oli kiinalainen kuvataiteilija. Hän kuului maisemamaalauksen varhaisiin mestareihin. Dong Yuan vaikutti eteläisen Tangin kuningaskunnassa Viiden dynastian ja Kymmenen kuningaskunnan aikakautena. Hän oli kotoisin Nanjingista Jiangsun provinssista, joka oli kulttuurin ja taiteiden keskus.
Hänet tunnettiin sekä hahmo- että maisemamaalauksistaan, ja hänen elegantti tyylinsä oli esimerkkinä useille kiinalaisille taiteilijoille seuraavan yhdeksänsadan vuoden aikana. Hän ja hänen oppilaansa Ju Ran olivat eteläisen Kiinan maalaustyylin kehittäjiä, ja yhdessä pohjoisen tyylisuunnan edustajien Jing Haon ja Guang Tongin kanssa he muodostivat aikansa merkittävimpien taiteilijoiden ryhmän.
Useiden kiinalaisten taiteilijoiden tavoin hänen taitonsa perustuivat Li Sixunin ja Wang Wein tyyliin. Hän kuitenkin lisäsi tyyliin useita uusia tekniikoita, kuten hienostuneemman perspektiivin, pointillismin ja ristikkäisen viivavarjostuksen.
Waldstein

Waldstein voi tarkoittaa ainakin seuraavia:
Waldstein, böömiläistaustainen aatelissuku
Ferdinand Ernst Gabriel von Waldstein (1762–1823), Ludwig van Beethovenin mesenaattina tunnettu itävaltalainen aatelismies
Albrecht von Wallenstein, myös von Waldstein (1583–1634), kolmikymmenvuotisen sodan sotapäällikkö
Franz de Paula Adam von Waldstein (1759–1823), itävaltalainen sotilas ja luonnontieteilijä, jonka mukaan on nimetty ruusukasvien suku ansikat (Waldsteinia)
Waldstein-sonaatti, Beethovenin pianosonaatin nro 21 lempinimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Waldstein”, voi hakea sivunnimihaulla, laajalla sivunnimihaulla tai tekstihaulla.
Desmond Askew

Desmond Askew (s. 17. joulukuuta 1972) on brittiläinen näyttelijä. Hänet muistetaan kansainvälisesti varsinkin Simon Bainesin roolista Doug Limanin elokuvassa Go (1999).
Lontoossa syntynyt Askew opiskeli Sylvia Young Theatre Schoolissa. Hän on elokuviensa ohella esiintynyt televisiosarjoissa.
Aiheesta muualla

Desmond Askew Internet Movie Databasessa. (englanniksi)
Dong Zhongshu

| Dong Zhongshu> 董仲舒 |
| --- | --- |

Henkilötiedot
Syntynyt: 179 eaa.
Kuollut: 104 eaa.
Koulutus ja ura
Koulukunta:  kungfutselaisuus
Dong Zhongshu (董仲舒; pinyin: Dǒng Zhòngshū; Wade-Giles: Tung Chung-shu), 179 eaa. – 104 eaa. oli Han-dynastian aikaan elänyt kiinalainen filosofi. Häntä pidetään yhtenä merkittävimmistä kungfutselaisista ajattelijoista, sillä kungfutselaisuus saavutti Kiinan keisarivallan virallisen ideologian aseman juuri Dongin esittämässä muodossa.
Dong omaksui vaikutteita Xunzin ajatuksista. Hänen mukaansa keisari on vallastaan velkaa Taivaalle, mutta myös vastuussa alamaisilleen heidän hyvinvoinnistaan, jota Taivas puolestaan valvoo. Dong kokosi kungfutselaisen viiden hyveen (wǔ lùn) pohjalta kolme johtoliekaa (sān gāng): ruhtinas johtaa ministereitä, isä johtaa poikia ja aviomies johtaa vaimoa. On merkillepantavaa, että nämä kolme johtoliekaa ovat tiukasti hierarkkisia suhteita ja siten oikeastaan ilmentävät legalistista eivätkä niinkään kungfutselaista ajattelutapaa. Viidessä vakiossa (wǔ cháng) Dong myös lisäsi Mengzin neljän hyveen joukkoon luotettavuuden, jolla hän pyrki osoittamaan, että alamaisten tulee osoittaa uskollisuutta keisarille.
Dong sai keisari Wun määräämään viisi klassikkoa hovioppineiden pakolliseksi oppimateriaaliksi ja tämän toteuttamiseksi valtion pääkaupunkiin perustettiin vuonna 124 eaa. keisarillinen akatemia Taixue, joka koulutti virkamiehiä keisarivallan tarpeisiin. Samaan aikaan Dong muodosti kungfutselaisista yhteiskunnallisista opeista sekä yin-yang-opista synkretistisen oppirakennelman, joka vuonna 136 eaa. nousi keisarillisella määräyksellä Kiinan viralliseksi ideologiaksi.
Edward S. Ellis

Edward Sylvester Ellis (2. huhtikuuta 1840 Ohio – 20. kesäkuuta 1916 Maine) oli yhdysvaltalainen kirjailija.
Ellis aloitti opettajan ammatissa. Vuonna 1860 hän julkaisi romaanin Seth Jones: or, The Captives of the Frontier Beadle-kustantamon Dime Novels -sarjassa. Teos sai suuren suosion ja Ellisin menestyksekäs kirjailijan ura alkoi. Hän oli hyvin tuottelias ja käytti lukuisia eri kirjailijanimiä. Hän kirjoitti myös tietoteoksia.
Suomessa Ellisin tunnetuin seikkailuhahmo on intiaani Nopsajalka (Deerfoot).
Aiheesta muualla

Wikimedia Commonsissa on kuvia tai muita tiedostoja aiheesta .
Vapaasti ladattavia Edward S. Ellisin e-kirjoja Project Gutenbergiltä ja Projekti Lönnrotilta
Vuoristolääkäri

Vuoristolääkärin talo Wildermiemingissä
Vuoristolääkäri (Der Bergdoktor) on saksalais-itävaltalainen televisiosarja. Sarjaa tehtiin vuosina 1992–1999 tasan sadan jakson verran. Suomessa sarjan on esittänyt Yleisradio kahteen otteeseen. Sarjan tapahtumat sijoittuvat kuvitteelliseen Sonnensteinin kylään Tirolissa. Pääasiallisena kuvauspaikkana toimi noin 40 kilometriä Innsbruckista länteen sijaitseva Wildermieming. Televisioyhtiö ZDF on tuottanut vuodesta 2008 lähtien Vuoristolääkärin uusintaversiota. Kuudennentoista tuotantokauden jaksot alkoivat 29.12.2022. Tapahtumat sijoittuvat pieneen Ellmaun kylään Tirolissa. "Vuoristolääkärin" talo on avoinna matkailijoille.
Rooleissa

Dr. Thomas Burgner - Gerhart Lippert
Dr. Pankraz Obermayr - Walther Reyer
Franzi Pirchner - Enzi Fuchs
Maximilian "Maxl" Burgner - Manuel Guggenberger
Dr. Sabina Spreti - Anita Zagaria
Rosi - Jutta Speidel
Markus Graf Brauneck - Klaus Wildbolz
Alexandra Gräfin Brauneck - Michaela May
Traudl - Carin C. Tietze
Rica Althäuser - Winnie Markus
Rufus Staudinger - Werner Asam
Herr Konrad - Herbert Fux
Julia Burgner - Anna Patterer
Christl Wild - Michaela Heigenhauser
Johannes - Dennis Gerbel
Anna Pölz - Margot Mahler
Xaver Zirngiebel - Georg Marischka
Waltraud Zirngiebel - Diana Körner
Pfarrer Hauberer - Rolf Castell
Elfriede Angerer - Ingeborg Schöner
Alois Angerer - Gerhard Riedmann
Luis - Hermann Giefer
Gendarm Gilch - Maxl Graf
Dr. Justus Hallstein - Harald Krassnitzer
Lisa Brunner - Janina Hartwig
Oliver Köhler - Sebastian Mayr
Paul Reuther - Siemen Rühaak
Aiheesta muualla

http://www.tvsi.de/arztserien/bergdoktor.php (Arkistoitu – Internet Archive) (saksaksi)
http://www.familie-im-web.de/familie/cyberserien/d/der_bergdoktor/index.html (saksaksi)
Vuoristolääkäri Internet Movie Databasessa (englanniksi)
Der Bergdoktor-Spoiler (Arkistoitu – Internet Archive) (saksaksi)
Djurås

| Djurås |
| --- | --- |
 Österdaljoki Djuråsin kohdalla yläjuoksulle kuvattuna.
 Djurås
 Koordinaatit: 60°33′33″N, 15°7′54″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Gagnefin kunta
Pinta-ala:  
 – Maa:  2,40 km²
Väkiluku:  1 278
 – Väestötiheys:  437,1 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Djurås on Gagnefin kunnan keskustaajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 1 278 asukasta.
Väestönkehitys

| Djuråsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 208 | 208 |
| 1965 | 1965 |    | 854 | 854 |
| 1970 | 1970 |    | 716 | 716 |
| 1975 | 1975 |    | 1 126 | 1 126 |
| 1980 | 1980 |    | 1 200 | 1 200 |
| 1990 | 1990 |    | 1 115 | 1 115 |
| 1995 | 1995 |    | 1 251 | 1 251 |
| 2000 | 2000 |    | 1 190 | 1 190 |
| 2005 | 2005 |    | 1 253 | 1 253 |
| 2010 | 2010 |    | 1 278 | 1 278 |
Lähde: Statistiska centralbyrån (SCB).
Viikonloppu

Viikonloppu voi tarkoittaa:
viikonloppu, perjantaista työpäivän päättymisestä maanantaiaamuun ulottuva ajanjakso.
Viikonloppu, Suomessa vuosina 1937–1971 ilmestynyt aikakauslehti.
viikonloppu.com on Suomalainen viihdesivusto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viikonloppu”, voi hakea sivunnimihaulla, laajalla sivunnimihaulla tai tekstihaulla.
Werner Christie

| Werner Christie |
| --- | --- |
 Christie vuonna 2015.
Norjan terveysministeri
 Brundtlandin III hallitus 4. syyskuuta 1992 – 22. joulukuuta 1995  
Edeltäjä:  Tove Veierød
Seuraaja:  Gudmund Hernes
Henkilötiedot
Syntynyt: 26. huhtikuuta 1949 (ikä 75) Oslo, Norja
Tiedot
Puolue:  Työväenpuolue
Koulutus:  Oslon yliopisto Bergenin yliopisto
Werner Christie (s. 26. huhtikuuta 1949 Oslo) on norjalainen työväenpuolueen poliitikko. Hän toimi Norjan terveysministerinä vuosina 1992–1995.
Aiheesta muualla

Kuvia tai muita tiedostoja aiheesta Werner Christie Wikimedia Commonsissa
Werner Christie Norjan suurkäräjien verkkosivuilla (norjaksi)
Werner Ekman

| Mitalit | Mitalit | Mitalit |  |
| --- | --- | --- | --- |
|  Werner Ekman |  Werner Ekman |  Werner Ekman |  |
Maa:   Suomi
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Pariisi 1924 | trap, joukkue |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1937 | trap, joukkue |  |
|  Hopeaa | Tukholma 1929 | trap, joukkue |  |
|  Pronssia | Tukholma 1947 | trap, joukkue |  |
Werner Nicolai Ekman (15. toukokuuta 1893 Rantasalmi – 3. lokakuuta 1968 Seinäjoki) oli suomalainen ampuja ja olympiamitalisti. Ammatiltaan hän oli hammaslääkäri.
Ekman innostui koulupoikana trap-tyyppisestä haulikkoammunnasta ja saavutti Suomen mestaruuden vuonna 1921 haulikkoamunnassa. Hän kuului vuoden 1924 Pariisin kesäolympialaisten haulikkoammuntajoukkueeseen saavuttaen pronssia. Sen lisäksi hän oli mukana vuoden 1922 Oslon ja  1931 Helsingin EM-kisajoukkueessa sekä vuosien 1929 Tukholman, 1937 Helsingin ja 1947 Tukholman MM-kisajoukkueissa.
Werner Ekman valmistui ylioppilaaksi 1912 ja aloitti Helsingin yliopiston lääketieteelliessä tiedekunnassa. Hän suoritti 1914 medikofilitutkinnon ja käytännön työt lääketieteen kandidaattitutkintoon. Hän kuitenkin vaihtoi hammaslääketieteen puolelle ja valmistui hammaslääkäriksi 1919. Sen jälkeen hänellä oli yksityispraktiikka Helsingissä, josta hän siirtyi Seinäjoelle vuonna 1927 jatkaen yksityispraktiikkaansa.
Saavutuksia

olympiapronssia Pariisissa 1924 (haulikkoammunnan joukkuekilpailu)
MM-kultaa 1937, hopeaa 1929 ja pronssia 1947 (haulikkoammunnan joukkuekilpailu)
Verkkoneuvottelu

Verkkoneuvottelu on kahden tai useamman henkilön online-tapaaminenselvennä henkilökohtaisen tietokoneen ja internet-yhteyden välityksellä. Samanaikaisen ääni- ja videoyhteyden ohella voidaan hyödyntää yhteisiä muistiinpanoja, yhteistä piirtoalustaa ja jaettuja sovelluksia. Näitä voidaan käyttää presentaatioihin, opetukseen tai yhteisten dokumenttien työstämiseen. Yksinkertaisimmillaan verkkoneuvottelu tapahtuu tavallista internet-selainta, webbikameraa ja kuulokemikrofonia käyttäen.
Verkkoneuvottelu muistuttaa videoneuvottelua, ja ero liittyy lähinnä käyttötapoihin. Perinteisesti videoneuvottelussa on ryhmiä kokoontuneena videoneuvottelutiloihin etäyhteyksien päässä tai asiantuntija esiintyy muualla olevalle ryhmälle yhteyden kautta. Verkkoneuvottelu on lähtökohtaisesti henkilökohtaisen osallistumisen väline ja tapa, jossa jokainen osallistuu omalta tietokoneeltaan. Verkkoneuvottelua varten tarvitaan sen mahdollistava sovellus. Verkkoneuvottelussa voidaan esimerkiksi katsella esityksiä ja työstää yhteisiä tiedostoja. Viestimisen lisäksi on käyttäjillä mahdollisuus lähettää tiedostoja toisilleen. Osassa neuvotteluohjelmia on mahdollisuus ”jakaa” työpöytä ja tehdä yhdessä töitä.
Verkkoneuvottelu opetuksessa

Verkkoneuvottelun opetuksellinen käyttö kytkeytyy pitkään etä- ja monimuoto-opetuksen perinteeseen ja tarpeeseen välittää opetusta yli maantieteellisten etäisyyksien. Näin saadaan monipuolistettua oppilaitoksen opetustarjontaa usein taloudellisia resursseja säästäen. Aivan kuten videoneuvotteluopetuskin voi verkkoneuvotteluopetus olla opettajakeskeistä luento-opetusta tai ryhmätyöskentelyä, jossa kaikki voivat osallistua aktiivisesti, tai näiden kahden elementin yhdistelmä. Verkkoneuvotteluopetustilanne, esim. luento voidaan tallentaa ja tarjota opiskelijoille mahdollisuus seurata opetusta aikaan tai paikkaan sitoutumatta.
Verkkoneuvottelun edut ja haitat

Verkkoneuvottelun etuna pidetään sen helppokäyttöisyyttäkenen mukaan?. Verkkoneuvotteluun tarvitaan vain tietokone nettiyhteydellä sekä kuulokkeet ja mikrofoni. Lisäksi on hyvä olla käytössä web-kamera, jolloin neuvottelun osapuolet voivat nähdä toisensa. Web-kameran käyttäminen voi joissakin tilanteissa lisätä läsnäolon tunnetta, joten sen käyttämistä voitaneen suositellakenen mukaan?. Erillisiä suuria ohjelmistoasennuksia ei tarvita.
Verkkoneuvottelun haittapuolia ovat olleet lähinnä ongelmat äänen kanssa. Ammatillisessa koulutuksessa ei työpaikoilla aina ole riittävästi tietokoneita, jotta opiskelijoiden ohjaus onnistuu verkkoneuvottelun avulla.
Käyttöideat

Verkkoneuvottelu mahdollistaa reaaliaikaisen yhteyden ja keskustelun etäopetuksessa. Kuvan ja äänen kera tapahtuva keskustelu tai ohjaus voi lisätä oppijoiden yhteisöllisyyden tunnetta ja vähentää etäisyyden tuntua. Verkkoneuvottelun avulla opettaja voi näyttää ja osoittaa asioita – oppijan on helpompi ymmärtää näin annettuja ohjeita. Verkkoneuvottelu tuo ohjaajan lähelle opiskelijaakenen mukaan?.
Verkkoneuvottelun voi myös tallentaa ja sen voi jakaa julkisesti tai vain tietylle joukolle. Etäopetuksessa opettaja voi tallentaa luennon tai ohjeistuksen ja tallentaa sen oppimisalustalle. Oppijat voivat käydä katsomassa sen silloin kuin siihen on tarvetta ja heille sopii.
Verkkoneuvottelua voi käyttää esimerkiksi työssäoppimisen ohjauksessa erityisesti kansainvälisessä opiskelijavaihdossa. Verkkoneuvottelu on myös kaikille opiskelijoille hyvä apu käytetyn oppimisalustan (esimerkiksi Moodlen tai Optiman) rinnalle keskustelufoorumiksi. Tällöin opiskelijoiden lisäksi sekä työssäoppimisen ohjaaja että työssäoppimista ohjaava opettaja voivat yhtä aikaa keskustella opiskelijoiden ohjaukseen liittyvistä asioista.
Verkkoneuvottelu mahdollistaa säästön matkakuluissa ja on ympäristöystävällinen. Verkkoneuvottelu mahdollistaa tehokkaan tiimikäytänteenkenen mukaan? ja kokouksen muistiinpanojen kirjoittamisen ja muokkaamisen yhdessä, ja kokouksen yhteydessä voi jakaa mitä tahansa tietokoneella auki olevaa dokumenttia tai ohjelmaa ja tallentaa dokumentit verkkoneuvottelusta osallistujien omille koneille.
Työssäoppimisen ohella myös esimerkiksi ulkomailla asuvat suomen kielen opiskelijat, avoimia yliopisto-opintoja suorittavat, harrastekursseille ja ammatilliseen täydennyskoulutukseen tai lukiolaisille suunnatuille kursseille osallistuvat voivat saada tarvitsemaansa ohjausta verkkoneuvottelun välityksellä.
Opiskelu ja sen ohjaus ovat vain osa verkkoneuvottelun käyttöalueista. Mikä tahansa yhteisö voi hankkia käyttöönsä verkkoneuvottelun mahdollistavan kokoushuoneen (esim. Acrobat Connect Pro) tai kuka tahansa henkilö voi luoda itselleen yksityisen kokoushuoneen (esim. Adobe ConnectNow) itsensä ja lähipiirinsä käyttöön.
Verkkoneuvotteluohjelmistot

Verkkoneuvotteluohjelmistoja on useita ja niiden ominaisuudet ja niille ominaiset käyttötavat hieman vaihtelevat. Esimerkkejä:
Skype
Marratech
Acrobat Connect Pro
Adobe ConnectNow
DimDim
Sametime
WebLI
Djursholmin linna

Djursholmin linna.
Djursholmin linna (ruots. Djursholms slott) on linna Danderydin kunnassa, Ruotsin Uplannin maakunnassa. Nykyisen muotonsa ja ulkonäkönsä linna on saanut 1600-luvulla, jolloin se oli Svante Gustavsson Banérin omistuksessa. Linnaa käyttää Danderydin kunta.
Historia

Nils Jönsson Oxenstierna rakennutti 1400-luvulla kivirakennuksen Gamla Djursholmin saarelle. Linna siirtyi 1500-luvun alkupuolella Banérin suvulle. Nils Eskilsson Banér rakennutti uuden linnan nykyiselle paikalleen. Vuonna 1612 linnanherrana aloittaneen Svante Gustavsson Banérin aikana aloitettiin perusteelliset rakennustyöt, joiden tuloksena linna sai nykyisen ulkoasunsa ja hänen kuolemansa aikoihin 1628 ulkotyöt olivat todennäköisesti valmiit. Sisustus puolestaan muotoutui Svante Svanteson Banérin ollessa omistajana (1644-1674). Itäinen siipirakennus tehtiin 1600-luvun puolivälissä ja kaksi kivistä siipirakennusta mainitaan ensimmäistä kertaa 1730-luvulla.
Wirsénin perheen omistuksen aikana (1815-1875) linnassa harjoitettiin maataloutta ja se oli myös hetken aikaa maatalousoppilaitoksena 1860- ja 1870-luvuilla. Vuonna 1889 siirtyi linna Djursholms AB -yrityksen omistukseen. Linna uudistettiin romanttista saksalais-hollantilaista myöhäisrenessanssityyliä edustavaksi rakennukseksi. Arkkitehti Klas Fåhraeusin johdolla tehtiin 1960-luvulla entisöintitöitä. Linnalle luotiin takaisin sen Banérin aikakauden tyyli. Sen jälkeen linna on ollut ensin Djursholmin, sittemmin Danderydin kunnan käytössä hallinto- ja kokoustiloina.
Aiheesta muualla

Wikimedia Commonsissa on kuvia tai muita tiedostoja aiheesta .
Danderydin kunta: Djursholmin linna (Arkistoitu – Internet Archive) (ruotsiksi)
Viikonloppu (lehti)

Viikonloppu 34/1962. Kannessa oli hyvin usein jonkin filmitähden kuva, kuten tässä tapauksessa Steve Forrest.
Viikonloppu: kertomuksia Suomen kodeille oli Ilmarisen kustantama naislukijoille suunnattu lukemistolehti, joka ilmestyi vuosina 1937–1971. Lehteä toimittivat muun muassa Yrjö Halme ja J. Salakari.
Joitakin lehden vakiosivuista olivat Harry Aaltosen musiikkinurkka, Siskon sivu, Leenan osasto kirjetoveria etsiville, Selvänäkijän kirjelaatikko ja Kohtaloni-kuvahoroskooppi. Lehti sisälsi paljon novelleja ja niin sanottuja tosikertomuksia elävästä elämästä. Jokaisessa lehdessä oli mukana myös yksi osa jotakin pitempää jatkoromaania.
Lehden kirjoittajat käyttivät usein nimimerkkejä, esimerkiksi Onni Haini kirjoitti nimimerkillä O. Kaskamo, Arvo Kalliola nimimerkillä Rafael ja Martti Löfberg eli Marton Taiga nimimerkillä Margot Lagarton. Monet novelleista julkaistiin vailla kirjailijatietoja.
Lehdessä julkaistiin romanttisia sarjakuvia. 1950-luvulla lehdessä ilmestyi Soma ja Jukka (Tillie The Toiler), piirtäjänä Russ Westover, ja 1960-luvulla perhesarjakuva Tupsujussilaiset (engl. Dotty Dripple), piirtäjänä Buford Tune.
Lehti jatkui ”Viikonloppu romanssi” -nimisenä sarjana vuodesta 1972.
Rautatiekirjakaupan irtonumeromyynnissä Viikonloppu oli kaikista lehdistä vuonna 1943 sijalla 8, vuonna 1953 sijalla 4 ja vuonna 1963 sijalla 9.
Eelis Karinen

Eelis Karinen (s. 27. syyskuuta 1993) on suomalainen lentopalloilija, joka edusti Lentopallon Mestaruusliigassa pelaavaa Vammalan Lentopalloa, johon hän siirtyi kaudeksi 2013–2014 Oulun Ettasta. Karinen voitti kauden 2014 päätteeksi Suomen-mestaruuden Valepan joukkueessa.  Kaudeksi 2014–2015 Karinen teki sopimuksen kuopiolaisen LEKA Volleyn kanssa. Karinen on pelipaikaltaan yleispelaaja ja hänen pituutensa on 185 senttimetriä.
Vélez-Málaga

| Vélez-Málaga |
| --- | --- |

 lippu:  vaakuna
 Vélez-Málaga
 Koordinaatit: 36°47′0″N, 4°6′0″W 
Valtio:  Espanja
Itsehallintoalue:  Andalusia
Maakunta:  Málaga
Comarca:  La Axarquía
Hallinto:  
 – Hallinnon tyyppi:  kunta
 – pormestari:  Antonio Moreno Ferrer
Pinta-ala:  
 – Kokonaispinta-ala:  158 km²
Korkeus:  60 m
Väkiluku (1.1.2017):  79 878
 
 http://www.velezmalaga.es/ 
Infobox OKVirheellinen NIMI-arvo: 
Vélez-Málaga on kunta Málagan maakunnassa Espanjassa. Vélez-Málagan väkiluku oli 79 878 vuonna 2017.
Vélez-Málaga on ympäröivän maanviljelysseudun keskus. Alueella tuotetaan muun muassa oliiveja, avokadoja, kiinanjujuboja, kakeja (persimoneja), manteleita ja viinirypäleitä (muscat). Seutu on Espanjan tärkeimpiä subtrooppisten hedelmien, kuten avokadojen, tuottaja.
Foinikialaiset saapuivat seudulle 800-luvulla eaa. Roomalaiskaudella paikka tunnettiin nimellä Maenoba. Maurilaiskaudella sen nimenä oli Ballix-Malaca. 1200–1400-luvuilla se oli Nasridien dynastian tärkeimpiä medinoja. Vuonna 1487 kristitty kuningas Ferdinand valloitti kaupungin maurilaisilta.
Linnoitus on peräisin maurilaisajalta 900-luvulta. Santa María la Mayor -kirkko on 1400-luvulta.
Kuvia

Castillo de Vélez-Málaga
Santa María la Mayor
Palacio de Beniel
Calle Paseo Nuevo
Jardín de los Remedios
Aiheesta muualla

Kuvia tai muita tiedostoja aiheesta Vélez-Málaga Wikimedia Commonsissa
Málagan kunnat
Alameda
Alcaucín
Alfarnate
Alfarnatejo
Algarrobo
Algatocín
Alhaurín de la Torre
Alhaurín el Grande
Álora
Almargen
Almogía
Almáchar
Alozaina
Alpandeire
Antequera
Árchez
Archidona
Ardales
Arenas
Arriate
Atajate
Benadalid
Benahavís
Benalauría
Benalmádena
Benamargosa
Benamocarra
Benaoján
Benarrabá
Campillos
Canillas de Aceituno
Canillas de Albaida
Carratraca
Cartajima
Casabermeja
Casarabonela
Casares
Cañete la Real
Colmenar
Comares
Cortes de la Frontera
Coín
Cuevas Bajas
Cuevas de San Marcos
Cuevas del Becerro
Cártama
Cómpeta
Cútar
El Borge
El Burgo
Estepona
Faraján
Frigiliana
Fuengirola
Fuente de Piedra
Gaucín
Genalguacil
Guaro
Humilladero
Igualeja
Istán
Iznate
Jimera de Líbar
Jubrique
Júzcar
Macharaviaya
Málaga
Manilva
Marbella
Mijas
Moclinejo
Mollina
Monda
Montecorto
Montejaque
Nerja
Ojén
Parauta
Periana
Pizarra
Pujerra
Rincón de la Victoria
Riogordo
Ronda
Salares
Sayalonga
Sedella
Serrato
Sierra de Yeguas
Teba
Tolox
Torremolinos
Torrox
Totalán
Valle de Abdalajís
Villanueva de Algaidas
Villanueva de la Concepción
Villanueva de Tapia
Villanueva del Rosario
Villanueva del Trabuco
Viñuela
Vélez-Málaga
Yunquera